62019CO0409_INF
A Bíróság (hetedik tanács) 2019. október 31‑i végzése – Hochmann Marketing kontra Bizottság
(C‑409/19. P. sz. ügy)
„Fellebbezés – A Bíróság eljárási szabályzatának 181. cikke – Az Európai Bizottság levelei, amelyek megállapítják a Bíróság eljárási szabályzatának a módosítására irányuló jogalkotási javaslat benyújtására vonatkozó hatáskörének hiányát – Keresettel nem megtámadható jogi aktusok – Az első fokon előterjesztett kereset nyilvánvaló elfogadhatatlansága – Részben nyilvánvalóan elfogadhatatlan és részben nyilvánvalóan megalapozatlan fellebbezés”
1.
Fellebbezés – Jogalapok – Nyilvánvalóan elfogadhatatlan vagy nyilvánvalóan megalapozatlan jogalapok – Elutasítás bármikor, végzés útján, szóbeli eljárás nélkül
(A Bíróság eljárási szabályzata, 181. cikk)
(lásd: 10., 11. pont)
2.
Megsemmisítés iránti kereset – Keresettel megtámadható aktusok – Fogalom – Kötelező joghatásokat kiváltó aktusok – Az Európai Bizottság levele, amely megállapítja a Bíróság eljárási szabályzatának a módosítására irányuló jogalkotási javaslat benyújtására vonatkozó hatáskörének hiányát – Kizártság
(EUMSZ 253. cikk, hatodik bekezdés)
(lásd: 18. pont)
3.
Fellebbezés – Jogalapok – A Törvényszék előtt felhozott jogalapok és érvek egyszerű megismétlése – A hivatkozott téves jogalkalmazás meghatározásának hiánya – Nyilvánvaló elfogadhatatlanság
(lásd: 20., 21. pont)
4.
Bírósági eljárás – Indokolt végzéssel hozott határozat – Szóbeli szakasz nélküli határozathozatal lehetősége – Nyilvánvalóan elfogadhatatlan kereset
(Az Európai Unió Alapjogi Chartája, 47. cikk; a Törvényszék eljárási szabályzata, 126. cikk)
(lásd: 24–27. pont)
Rendelkező rész
1)
A Bíróság a fellebbezést részben mint nyilvánvalóan elfogadhatatlant, részben mint nyilvánvalóan megalapozatlant elutasítja.
2)
A Hochmann Marketing GmbH maga viseli a saját költségeit.